open-index/open-wikipedia-markdown huggingface dataset:
வீர இராமநாதன்

**வீர இராமநாதன்** (* Vira Ramanatha*  ) (சுமார் 1263-1295 பொ.ஊ.) போசளப் பேரரசின் தெற்குப் பகுதியை ஆண்ட அரசனாவார். கிபி 1254 இல், போசள மன்னன் வீர சோமேசுவரன் தனது இரு மகன்களுக்கு இடையே தனது இராச்சியத்தை பிரித்தார். மூன்றாம் நரசிம்மன் (ஆட்சி சுமார். 1263-1292 பொ.ஊ.) அவர்களின் அசல் தலைநகரான ஹளேபீடுவிலுருந்து ( தோரசமுத்திரம் அல்லது துவாரசமுத்திரம்) ஆட்சி செய்தார். வீர ராமநாத தேவன் (ஆட்சி 1254/1263-1295 பொ.ஊ.) தற்போதைய கோலார் மாவட்டம் மற்றும் தெற்கில் போசளர்களால் கைப்பற்றப்பட்ட தமிழ் பிரதேசங்கள் அடங்கிய மீதமுள்ள பகுதியைப் பெற்று, திருவரங்கத்திற்கு அருகிலுள்ள தெற்கு கண்ணனூர் குப்பத்தில் இருந்து ஆட்சி செய்தார். சோழப் பேரரசு வீழ்ச்சியுற்று பாண்டிய பேரரசு எழுச்சியுற்றது. இது இராமநாதனுக்கு ஆபத்தானது. முதலாம் மாறவர்மன் குலசேகர பாண்டியன் சோழர், போசாளர் ஆட்சிப்பகுதிகளை வென்றான். இவ்வாறு தமிழகப் பகுதிகளை இழந்ததால், தன் தமையனான மூன்றாம் நரசிம்மனோடு கலகம் செய்து அவனிடமிருந்து பெங்களூர், கோலார், தும்கூர் ஆகிய பகுதிகளைப் பெற்றான்.

## வரலாறு
இராமநாதனும் அவரது ஒன்றுவிட்ட சகோதரர் மூன்றாம் நரசிம்மரும் சமண மதத்தின் மீது ஈடுபாடு கொண்டிருந்தனர். இவருக்கும் அரசனுக்கும் இடையே அடிக்கடி மோதல்களும் பகைகளும் ஏற்பட்டன. இராமநாதனும் மன்னே-நாடு (மன்னே அல்லது மன்யபுரம், 8 ஆம் நூற்றாண்டில் டோப்பாஸ்பேட்டைக்கு அருகிலிருந்த கங்கர்களின் தலைநகர்) கோலார், பெங்களூர் மற்றும் தும்கூர் மாவட்டங்களின் கிழக்குப் பகுதியையும் தனது பங்கின் கீழ் பெற்றார். தமிழ் மாவட்டங்களுடன், கர்நாடகப் பகுதியில் இராமநாதனின் எல்லையின் மேற்கு மற்றும் தெற்கு எல்லைகளை வரையறுத்த போது, இவரது கன்னடப் பகுதிகள் மேற்கு நோக்கி தேவராயனதுர்கா மலைகள் வரை விரிவடைந்தது.       

## சான்றுகள்

## ஆதாரங்கள்
* Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041 
* K.A. Nilakanta Sastri, History of South India, From Prehistoric times to fall of Vijayanagar, 1955, OUP, New Delhi (Reprinted 2002), 
பகுப்பு:1295 இறப்புகள்
பகுப்பு:போசளர் மரபு
பகுப்பு:இந்திய அரசர்கள்
தினகர தேசாய்

**தினகர தேசாய்** (*Dinakara Desai*) ஒரு கவிஞரும், எழுத்தாளரும், கல்வியாளரும் அரசியல் ஆர்வலரும் ஆவார் . இவர் *சுடுகா* ( *சுடுகா பிரம்மா* என்றும் அழைக்கப்படும்) என்ற கவிதை வடிவத்திற்காக பிரபலமானார். சுடுகா அல்லது சுடுகு என்பது நாற்கரக் கவிதை. இந்த வடிவம் பிற்காலத்தில் மற்ற கவிஞர்களால் ஏற்றுக்கொள்ளப்பட்டது. கர்நாடகாவின் உத்தர கன்னட மாவட்டத்தின் இலக்கிய வளர்ச்சிக்கு இவர் பெரும் பங்களிப்பைச் செய்துள்ளார்.

## ஆரம்ப கால வாழ்க்கை

கொங்கண் பகுதியைச் சேர்ந்த தத்தாத்ரே தேசாய் (தந்தை) மற்றும் அம்பிகா (அம்மா) ஆகியோரின் மூன்றாவது குழந்தையாக 10 செப்டம்பர் 1909 அன்று அன்கோலாவில் ( உத்தர கன்னட மாவட்டம் ) பிறந்தார். இவருக்கு யஷ்வந்த் மற்றும் சங்கர் என்ற இரண்டு மூத்த சகோதரர்களும், சரஸ்வதி என்ற ஒரு தங்கையும் உள்ளனர். தினகரனுக்கு 9 வயதாக இருந்தபோது இவரின் தாயார் இறந்துவிட்டார்.

## திருமணம்
1936 ஆம் ஆண்டு ஜூலை 2 ஆம் தேதி மகாபலேஷ்வர் வாக்லேவின் மகள் இந்திரா என்பவரை தினகரன் திருமணம் செய்து கொண்டார். திருமணத்தின் எளிமையின் அவசியத்தைப் பற்றி இவர் வீட்டுப் பெரியவர்களை நம்பவைத்தார். தார்வாட்டில் திருமணம் பதிவு செய்யப்பட்டு ரூ. 13 மட்டுமே திருமணச் செலவுக்காகச் செலவிடப்பட்டது. தினகரன் கடவுள் நம்பிக்கை இல்லாதவர், ஆனால், மனைவி வழிபடுவதை பொறுத்துக் கொண்டார்.

## இறப்பு

தினகரன் தேசாய்க்கு நாள்பட்ட நீரிழிவு நோய் இருந்தது. அதனால் உடல்நிலை மோசமாகி 1982 நவம்பர் 6 அன்று மும்பையில் இறந்தார்.

## சான்றுகள்

பகுப்பு:1982 இறப்புகள்
பகுப்பு:1909 பிறப்புகள்
பகுப்பு:கன்னடக் கவிஞர்கள்
பலாவு புதர் கதிர்க்குருவி

**பலாவு புதர் கதிர்க்குருவி** (*Palau bush warbler*)(*கோரோர்னிசு அன்னே*) என்பது செட்டிடே குடும்பத்தில் உள்ள பழைய உலக கதிர்க்குருவி சிற்றினமாகும். இது பாலாவில் மட்டுமே காணப்படுகிறது. நீண்ட பிரகாசமான ஆரஞ்சு அலகினையும் ஆரஞ்சு நிறக் கால்களையும் கொண்ட பெரிய அளவிலான மந்தமான நிற கதிர்க்குருவியாகும். குருவியின் மேல் பகுதி ஆலிவ்-பழுப்பு நிறத்திலும் கீழ்ப்பகுதி பச்சை அல்லது மஞ்சள் நிற சிறகுகளுடன் இருண்ட கண் பட்டை பழுப்பு நிற தலைப்பகுதியுடன் வெளிறிய புருவத்தைக் கொண்டுள்ளது. அடர்ந்த காடுகளிலும், கொடிகளின் நெளிவுகளிலும் இது காணப்படும். இதன் ஒலியானது நீளமான, புல்லாங்குழல் ஒலி போன்ற சீட்டியுடன் கூடியது.

## மேற்கோள்கள்

பகுப்பு:கதிர்க்குருவி
அல்கு

**அல்கு** என்பவர் சகதாயி கானரசின் கான் ஆவார். இவர் பைதரின் மகன் மற்றும் சகதாயி கானின் பேரன் ஆவார்.

## வாழ்க்கை
1260ஆம் ஆண்டு சகதாயி கானரசின் கானாக ககான் பதவிக்கு உரிமை கோரிய அரிக் போகேயால் குழந்தை கான் முபாரக் ஷா மற்றும் அவரது தாய் ஒர்கானாவுக்கு எதிராக இவர் நியமிக்கப்பட்டார். இவர் ஒர்கானவைத் திருமணம் செய்து கொண்டார். 1261ஆம் ஆண்டு இவர் நடு ஆசியாவுக்கு அனுப்பப்பட்டார். சீக்கிரமே சகதாயி கானரசின் பெரும்பாலான பகுதிகளைத் தனது கட்டுப்பாட்டுக்குள் கொண்டுவந்தார். இது தவிர நீல நாடோடிக் கூட்டத்தின் கட்டுப்பாட்டில் இருந்த முன்னாள் பகுதிகளையும் இவர் தனது கட்டுப்பாட்டிற்குள் கொண்டு வந்தார். மேலும் இவர் சமர்கந்து மற்றும் புகாரா ஆகிய நகரங்களையும் கைப்பற்றினார். இந்நகரங்கள் முன்னர் சகதாயி கான்கள் மற்றும் குபிலாயி கானால் இணைந்து ஆட்சி செய்யப்பட்டன. டொலுய் உள்நாட்டுப் போரில் குபிலாயி கானுக்கு எதிராக அரிக் போகேயை அல்கு ஆதரித்தார். எனினும் பிறகு அவரிடமிருந்து விலகி விட்டார். 1262ஆம் ஆண்டு இவர் அரிக் போகேவுக்கு எதிராகக் கிளர்ச்சி செய்தார். அவருக்கு எதிராக 1,50,000 வீரர்களுக்குத் தலைமை தாங்கினார். இப்பிரச்சனையால் அடுத்த இரண்டு ஆண்டுகளுக்கு வன்முறை நிறைந்த தொடர்ச்சியான சண்டைகள் நடைபெற்றன. துருக்கிசுதானுக்கான ககானின் ஆளுநரான மசூத் பெக்கைத் தனது உயர் அதிகாரியாக நியமித்ததன் மூலம் அவரது ஆதரவை அல்கு பெற்றார். ஒர்கானவின் ஆதரவையும் பெற்றார். இந்தக் கிளர்ச்சியானது அரிக் போகேயை மிகவும் பலவீனப்படுத்தியது. இறுதியாகக் குபிலாயி கானிடம் அரிக் போகே தோல்வி அடைந்ததற்கு இது முக்கியக் காரணமாக அமைந்தது.

1263ஆம்ஆண்டு அல்கு தனது ஆதரவை குபிலாயி கானுக்கு அளிப்பதாக அறிவித்தார். பிறகு கய்டு அரிக் போகேவுக்கு ஆதரவு அளித்ததைக் காரணமாகக் கூறி அல்கு கய்டுவைத் தாக்கினார். கய்டுவின் நிலங்கள் அல்குவின் நாட்டிற்கு அருகில் அமைந்திருந்தன. கய்டு உதவிக்காகப் பெர்கேயை நாடினார். நீல நாடோடிக் கூட்டத்தின் கானகிய பெர்கே கய்டுவுக்குப் பொருளுதவி மற்றும் இராணுவ உதவியை அளித்தார். அல்குவின் பகுதிகள் படையெடுப்புக்கு உள்ளாகின. யுத்தத்தில் கய்டுவால் அல்கு தோற்கடிக்கப்பட்டார். எனினும் அல்கு பதில் தாக்குதல் நடத்தினர். ஒற்றாருக்கு அருகில் நடந்த ஒரு புதிய யுத்தத்தில் அல்கு வெற்றி பெற்றார். அல்மலிக்கில் இவர் புதைக்கப்பட்டார்.

## குடும்பம்
இவர் ஒர்கானா கதுனைத் திருமணம் செய்து கொண்டார். இவருக்குப் பல மனைவிகள் இருந்தனர். மூன்று மகன்கள் இருந்தனர்.

# கபன்
# சுபெயி — 1304ஆம் ஆண்டில் வெய்வு (威武王) மற்றும் சினிங்கின் (西宁王) இளவரசன்
#* தோக்தா
#* எசவுர்
#* துகுலேசு
#* எசில் புகா
#* நோம் குலி — சினிங்கின் (西宁王) 2ஆம் இளவரசன், காரா தெல் ஆட்சியாளர்களின் முன்னோர்
#* அக் புகா
#* சதி
#* தவுத்
#* கம்போ தோர்சி
#* சிகின் தெமூர்
#* சிர்குதை
#* மிங்தசு
#* கோன்சக் தோர்சி.
# தோக் தெமூர்
## எசன் போகே
## ஒக்ருக்சி

## உசாத்துணை


பகுப்பு:சகதாயி கான்கள்
பகுப்பு:1266 இறப்புகள்
கியாசுதீன் பரக்

**பரக்** என்பவர் சகதாயி கானரசின் கான் ஆவர். இவர் எசுந்தோவாவின் மகன் மற்றும் சகதாயி கானின் கொள்ளுப்பேரனாவார். இசுலாமிற்கு மதம் மாறிய இவர் கியாசுதீன் என்று பெயரை மாற்றிக் கொண்டார்.

## பின்புலம்
ஒக்தாயி கானின் குடும்பத்திற்கு ஆதரவு அளித்த காரணத்தால் பரக்கின் தந்தையான எசுந்தோவாவைக் ககான் மோங்கே கான் சீனாவிற்கு நாடு கடத்தினார். இதனால் பரக்கின் குடும்பமும் சீனாவிற்கு இடம்பெயர்ந்தது. குபிலாயி கானின் முகாமில் பரக் வளர்ந்து வந்தார். சிறப்பு வாய்ந்தவராகப் பெயர் பெற்றார்.

## மேலும் காண்க

* கய்டு-குப்லாய் போர்

## உசாத்துணை

பகுப்பு:சகதாயி கான்கள்
பகுப்பு:சீன மொழி வார்த்தைகளைக் கொண்ட கட்டுரைகள்
நஞ்சுண்டாபுரம்

***நஞ்சுண்டாபுரம்*** என்பது இந்தியாவின் தமிழ்நாட்டில் உள்ள கோயம்புத்தூர் நகரின் மாநகரப் பகுதி ஆகும்.  போத்தனூர் அருகே உள்ள இந்த நகரம் கோவையின்  வளர்ந்த சுற்றுப்புறங்களில் ஒன்றாகும் மற்றும் 1981  முதல் கோயம்புத்தூர் மாநகராட்சியின் ஒரு பகுதியாக உள்ளது. நொய்யல் ஆற்றின் கரையில் அமைந்துள்ள நஞ்சுண்டேஸ்வரர் கோயிலில் இருந்து "நஞ்சுண்டாபுரம்" என்ற பெயர் வந்தது.

## அமைவிடம்
நஞ்சுண்டாபுரத்தில் உள்ள முக்கிய சாலைகளில் ராமநாதபுரம் சாலை, போத்தனூர் சாலை, வெள்ளலூர் சாலை மற்றும் குறிச்சி சாலை ஆகியவை அடங்கும்.

இந்த ஊர் கோயம்புத்தூர் சர்வதேச விமான நிலையத்திலிருந்து 11 கி.மீ. தொலைவிலும், மத்திய ரயில் நிலையத்திலிருந்து சுமார் 5.3 கி.மீ. தொலைவிலும், காந்திபுரம் மத்திய பேருந்து நிலையத்திலிருந்து 7.1 கி.மீ. தொலைவிலும், போத்தனூர் ரயில் நிலையத்திலிருந்து 3.4 கி.மீ. தொலைவிலும் அமைந்துள்ளது.

## அரசியல்
நஞ்சுண்டாபுரம் வட்டாரம் சிங்காநல்லூர் மாநில சட்டமன்றத் தொகுதி மற்றும் கோவை மக்களவைத் தொகுதிக்கு உட்பட்டது.

## மேற்கோள்கள்

பகுப்பு:Coordinates on Wikidata
பகுப்பு:கோயம்புத்தூர் மாவட்டத்திலுள்ள கிராமங்கள்
தனிம்பார் புதர் கதிர்க்குருவி

**தனிம்பார் புதர் கதிர்க்குருவி** (*Tanimbar bush warbler*)(*கோரோர்னிசு கரோலினே*) என்பது செட்டிடே குடும்பத்தில் உள்ள ஒரு வகை பறவையாகும். இது யம்தேனாவில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:கதிர்க்குருவி
பிஜி புதர் கதிர்க்குருவி

**பிஜி புதர் கதிர்க்குருவி** (*Fiji bush warbler*)(*கோரோர்னிசு உருபிகாபிலா*) என்பது *செட்டிடே* குடும்பத்தில் உள்ள ஒரு பறவைச் சிற்றினமாகும்.

## பரவல்
இது பிஜி தீவுகளில் மட்டுமே காணப்படும் அகணிய உயிரி. இந்தச் சிற்றினத்தின் கீழ் நான்கு துணையினங்கள் பிஜியின் அனைத்து முக்கிய தீவுகளிலும் காணப்படுகின்றன. இந்தச் சிற்றினத்திற்குக் கடந்த காலத்தில் *விட்டியா* பேரினத்தின் கீழ் வகைப்படுத்தப்பட்டது. ஆனால் முட்டையின் நிறம், ஓசை மற்றும் உருவ அடிப்படையில் உள்ள ஒற்றுமைகள் காரணமாக *கோரோர்னிசு* பேரினத்தில் வைக்கப்பட்டது.

## விளக்கம்
பிரகாசமான ஆரஞ்சு-செந்தலையுடன் கூடிய சிறிய, சேவல் போன்ற வால் கொண்ட கதிர்க்குருவியாகும். இதன் அடிப்பகுதி சாம்பல் நிறத்தில் மேற்பகுதி ஆலிவ்-பழுப்பு நிறத்திலும் சிவப்பு நிறம் கலந்த வாலுடன் கூடியது. அடர்ந்த அடிமரங்கள் மற்றும் மூங்கில் மலைப்பகுதி காடுகளில் காணப்படும். இது மிகவும் சத்தமாக ஒலி எழுப்பக் கூடியது. இதனுடைய அழைப்பு “டிசிக் டிச்கி” என்பதாகும்.

## மேற்கோள்கள்


பகுப்பு:கதிர்க்குருவி
சி. மன்னியப்பன்

**சி. மன்னியப்பன் ** (*C. Manniappan*) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் கிருஷ்ணகிரி மாவட்டம் கூலிகனூரைச் சார்ந்தவர். இவர் மரண்டஹள்ளியில் பள்ளிப் படிப்பினை முடித்துள்ளார். மன்னியப்பன், திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக கிருஷ்ணகிரி சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
உலக தடகள போட்டிகள்

**உலக தடகள வாகையாளர் போட்டிகள்** (World Athletics Championships) இரண்டாண்டுக்கு ஒரு முறை உலக தடகள அமைப்பால் நடத்தப்படும் தடகள போட்டிகளாகும். 1976 ஆம் ஆண்டு ஒலிம்பிக் போட்டிகளின் பட்டியலிருந்து 50 கி.மீ நடை போட்டியை நீக்கியதற்கு எதிர்ப்பு தெரிவித்த உலக தடகள அமைப்பு, தடகள போட்டிகளுக்கு என்றே தனியாக வாகையாளர் போட்டிகளை நடத்தத் துவங்கியது..

1980ஆம் ஆண்டு வரை ஒலிம்பிக் போட்டியில் தடகளத்தில் வெற்றி பெற்றவரே உலக வாகையாளராக அறியப்பட்டார். உலக வாகையாளர் போட்டிகளின் அறிமுகத்தால் அந்த நடைமுறை மாற்றம் பெற்று தற்பொழுது உலக வாகையாளர் போட்டியில் வெற்றி பெறுபவரே உலக வாகையாளராக அறியப்படுகிறார்.

## போட்டிகள்

## மேற்கோள்கள்

பகுப்பு:தடகள விளையாட்டுகள்
2022 ஐசிசி ஆண்கள் இருபது20 உலகக்கிண்ணம்

**2022 ஐசிசி ஆண்கள் இருபது20 உலகக்கிண்ணம்** (*2022 ICC Men's T20 World Cup*) என்பது 8-வது ஐசிசி இருபது20 உலகக்கிண்ணப் போட்டித் தொடர் ஆகும். இதன் போட்டிகள் 2022 அக்டோபர் 16 முதல் நவம்பர் 13 வரை ஆத்திரேலியாவில் நடைபெற்றன. இத்தொடர் 2020-ம் ஆண்டே நடைபெறுவதாக இருந்தது. ஆனால் கோவிட்-19 பெருந்தொற்று காரணத்தினால் இத்தொடர் 2022-க்கு மாற்றப்பட்டது. இத்தொடரை நடத்திய ஆத்திரேலியா நடப்பு வாகையாளராக உள்ளது.

முதல் அரையிறுதியில் நியூசிலாந்தை ஏழு இலக்குகள் வேறுபாட்டில் தோற்கடித்த பின்னர், இறுதிப் போட்டிக்கு முன்னேறிய முதல் அணியாக பாக்கித்தான் ஆனது. இரண்டாவது அரையிறுதியில் இங்கிலாந்து பத்து இலக்குகள் வேறுபாட்டில் இந்தியாவை வீழ்த்தி இறுதிப் போட்டிக்கு முன்னேறியது. இரு அணிகளும் தங்களது இரண்டாவது ஐசிசி ஆண்கள் இ20 உலகக்கோப்பைப் பட்டத்தை வெல்லும் முனைப்பில் இருந்தன. இறுதிப் போட்டியில், இங்கிலாந்து ஐந்து இலக்குகள் வித்தியாசத்தில் பாக்கித்தானை வீழ்த்தி தனது இரண்டாவது உலகக்கோப்பையை வென்றது. இங்கிலாந்தின் சாம் கரன் ஆட்ட நாயகனாகவும் போட்டியின் நாயகனாகவும் தேர்ந்தெடுக்கப்பட்டார்.

## அணிகளும் தகுதியும்
2021 இருபது20 உலகக்கிண்ணம் தொடரில் சூப்பர் 12 நிலை வரைச்சென்ற 12 அணிகளும் இத்தொடருக்குத் தகுதி பெற்றன. 15 நவம்பர் 2021 நிலவரப்படி ஐசிசியின் இருபது20 தரவரிசையின் படியும், 2021 பதிப்பில் விளையாடிய முறையைப் பொறுத்தும், ஆப்கானித்தான், ஆத்திரேலியா, வங்காளதேசம், இங்கிலாந்து, இந்தியா, பாக்கித்தான், நியூசிலாந்து, தென்னாப்பிரிக்கா ஆகிய அணிகள் நேரடியாக 2022 பதிப்பின் சூப்பர் 12 சுற்றுக்கு தகுதி பெற்றன. நமீபியா, இசுக்காட்லாந்து, இலங்கை, மேற்கிந்தியத் தீவுகள் ஆகிய அணிகள் முதல் சுற்று விளையாடத் தகுதி பெற்றன.     

## நிகழ்விடங்கள்
15 நவம்பர் 2021 அன்று , அடிலெய்ட், பிரிஸ்பேன், ஜீலாங், ஹோபார்ட், பெர்த், மெல்போர்ன் மற்றும் சிட்னி ஆகிய 7 நகரங்களில் இப்போட்டி நடைபெறும் என்று ஐசிசி அறிவித்தது. இறுதி போட்டி மெல்போர்ன் துடுப்பாட்ட அரங்கில் நடைபெறும்.        

## முதல் சுற்று
21 மார்ச் 2022 அன்று, ஐசிசி முதல் சுற்றுக்கான போட்டிகளை உறுதி செய்தது.

### குழு அ

----

----

----

----

----

----

### குழு ஆ

----

----

----

----

----

## சூப்பர் 12

### குழு 1

----

----

----

----

----

----

----

----

----

----

----

----

----

----

----

### குழு 2

----

----

----

----

----

----

----

----

----

----

----

----

----

----

----

## வெளியேறு நிலை

### அரையிறுதிகள்

----

### இறுதி

## புள்ளிவிபரங்கள்
*ஒவ்வொரு பிரிவிலும் முதல் ஐந்து பேர் (அல்லது ஐந்தாவது இடத்தில் உள்ளவர்கள்) பட்டியலிடப்பட்டுள்ளனர்.*

### அதிக ஓட்டங்கள்

### அதிக இலக்குகள்

### தொடரின் அணி
2022 நவம்பர் 14 அன்று, ஐசிசி இத்தொடரின்  அணியை அறிவித்தது, சாம் கரன் போட்டியின் நாயகனாகவும், ஜோஸ் பட்லர் அணியின் தலைவராகவும் தேர்ந்தெடுக்கப்பட்டனர்.

## குறிப்புகள்

## மேற்கோள்கள்

பகுப்பு:இருபது20 துடுப்பாட்டம்
பகுப்பு:ஆத்திரேலியாவில் துடுப்பாட்டம்
பகுப்பு:2022இல் துடுப்பாட்டம்
பகுப்பு:துடுப்பாட்ட உலகக்கிண்ணம்
தி. கா. அமுல் கந்தசாமி

**தி. கா. அமுல் கந்தசாமி** (*T. K. Amulkandasami*, இறப்பு: 21 சூன் 2025) என்பவர் காலஞ்சென்ற தமிழ்நாட்டின் சட்டமன்ற உறுப்பினர் ஆவார். இவர் 2021-ஆம் ஆண்டு நடைபெற்ற தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு வால்பாறையிலிருந்து  தேர்ந்தெடுக்கப்பட்டார். அமுல் கந்தசாமி உடல் நலக்குறைவினால் கோயம்புத்தூரில் சிகிச்சை பெற்று வந்த நிலையில் 21 சூன் 2025 அன்று இறந்தார்.

## போட்டியிட்ட தேர்தல்கள்

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பள்ளிகளில் செல்லிடத் தொலைபேசிகளின் பயன்பாடு

alt=Photograph of a phone cage used for storing students' phones during school hours|thumb| பள்ளி நேரங்களில் மாணவர்களின் தொலைபேசிகளை அவர்களிடம் இருந்து விலக்கி வைக்கப் பயன்படுத்தப்படும் தொலைபேசிக் கூண்டு.
**பள்ளிகளில் செல்லிடத் தொலைபேசிகளின் பயன்பாடு** (Mobile phone use in schools) என்பது மாணவர்கள், பெற்றோர்கள், ஆசிரியர்கள் மற்றும் அதிகாரிகளால் விவாதிக்கப்படும் ஒரு சர்ச்சைக்குரிய விடயமாக மாறியுள்ளது.

மாணவர்களின் பாதுகாப்பிற்கு இவை அவசியமானவை என்றும்  குழந்தைகள் தங்கள் பெற்றோர் மற்றும் பாதுகாவலர்களுடன் தொடர்பு கொள்ள வாய்ப்பாக உள்ளது என்றும், பல பள்ளி விடயங்களை எளிதாக்க முடியும், மேலும் புதிய ஊடகங்களை எவ்வாறு சரியாகக் கையாள்வது என்பதை குழந்தைகள் கற்றுக்கொள்கிறார்கள் என்று செல்லிடத் தொலைபேசிகளைப் பயன்படுத்துவதை ஆதரிக்கும் மக்கள் கருதுகிறார்கள்.  

பள்ளி நடைபெறும் போது மாணவர்கள் மொபைல் போன்களைப் பயன்படுத்துவதை எதிர்ப்பவர்கள், செல்லிடத் தொலைபேசி கற்றல் - கற்பித்தல் செயல்பாடுகளுக்கு இடையூறு ஏற்படுத்துவதாகவும் தேர்வு முறைகேடு, தேவையற்ற புகைப்படங்களை எடுப்பது,  தொலைபேசியில் விளையாட்டுக்களை விளையாடுதல் போன்ற தகாத செயல்பாடுகளில் பயன்படுத்தப்படலாம் என்றும் நம்புகின்றனர். ஆசிரியர்கள் மீது கவனம் செலுத்துவதற்குப் பதிலாக, மாணவர்கள் தங்கள் தொலைபேசிகளால் அதிக நேரத்தை செலவிடுகிறார்கள்.

மொபைல் போன்களால் ஏற்படும் கவனச்சிதறல்களைத் தடுக்க, சில பள்ளிகள் பள்ளி நேரங்களில் மாணவர்கள் தங்கள் தொலைபேசிகளைப் பயன்படுத்துவதைக் கட்டுப்படுத்தும் கொள்கைகளை அமல்படுத்தியுள்ளன. சில பள்ளி நிர்வாகிகள் குமையினைப் பயன்படுத்தியுள்ளனர், ஆனால் இந்த நடைமுறை சில அதிகார வரம்புகளில் சட்டவிரோதமானதாகக் கருதப்படுகிறது. கவனச்சிதறல்களைக் குறைக்கவும், தேவையற்ற பயன்பாட்டைத் தடுக்கவும் தொலைபேசி பயன்பாட்டைக் கண்காணிக்கவும் கட்டுப்படுத்தவும் மென்பொருள் பயன்படுத்தப்படலாம். இருப்பினும், இந்த ஒழுங்குமுறை முறைகள் தனியுரிமை மீறல் மற்றும் அதிகார வரம்பு மீறல் பற்றிய கேள்விகளை எழுப்புகின்றன.  

## சான்றுகள்


## வெளி இணைப்புகள்

* அமெரிக்க உயர்நிலைப் பள்ளிகளில் செல்போன்கள்: ஒரு தேசிய ஆய்வு, ஜர்னல் ஆஃப் டெக்னாலஜி ஸ்டடீஸ்
* ஹுவாங், ஜி. (2013). மொபைல் மற்றும் எங்கும் நிறைந்த கற்றலின் ஆராய்ச்சி சிக்கல்கள் மற்றும் பயன்பாடுகள் 
பகுப்பு:பள்ளிகள்
பகுப்பு:பள்ளி மற்றும் வகுப்பறை நடத்தை
நெகுபெயி

**நெகுபெயி** என்பவர் சகதாயி கானரசின் கானாவார். இவரின் தந்தை பெயர் சர்பன்.

1271ஆம் ஆண்டு சகதாயி கானரசின் கானாக நெகுபெயியைக் கய்டு நியமனம் செய்தார். எனினும், அரியணைக்கு வந்த ஒரு ஆண்டுக்குப் பிறகு தன்னுடைய எஜமானருக்கு எதிராக நெகுபெயி கிளர்ச்சி செய்தார். அல்கு மற்றும் பரக்கின் மகன்களால் நடத்தப்பட்ட கிளர்ச்சிகளுடன் இணைந்து இவர் இவ்வாறு நடத்தியிருக்கலாம் எனக் கருதப்படுகிறது. இதற்குப் பதிலாக நெகுபெயிக்கு எதிராகக் கய்டு ஒரு இராணுவத்தை அனுப்பினார். இதன் காரணமாக, நெகுபெயி கிழக்கு நோக்கித் தப்பி ஓடும் நிலைக்குக் கட்டாயப்படுத்தப்பட்டார். சீக்கிரமே கொல்லப்பட்டார். இறுதியாக, சகதாயி கானரசின் கானாகப் புகா தெமூர் ஆட்சிக்கு வந்தார்.

பகுப்பு:சகதாயி கான்கள்
புகா தெமூர்

**புகா தெமூர்** என்பவர் சகதாயி கானரசின் கான் ஆவார். இவரின் தந்தை பெயர் கதக்சி.

1272ஆம் ஆண்டு வாக்கில் புகா தெமூர் கய்டுவுக்கு எதிராகக் கிளர்ச்சி செய்த நெகுபெயியைக் கொன்றார். புகா தெமூரை சகதாயி கானரசின் கானாகக் கய்டு நியமனம் செய்தார். இதற்கு அவர் நெகுபெயியைக் கொன்றதும் காரணமாக இருக்கலாம் எனக் கருதப்படுகிறது. ஆனால் சீக்கிரமே இவருக்கு உடல் நலக்குறைவு ஏற்பட்டது. எஞ்சிய ஆட்சியை, முழுவதும், தன்னுடைய அதிகாரத்தை நிலைநாட்டுவதில் தோல்வி அடைந்ததிலேயே இவர் கழித்தார். அல்கு மற்றும் பரக்கின் மகன்கள், ஈல்கானரசின் படைகள் ஆகியவற்றின் திடீர்த் தாக்குதல்களுக்கு எதிராக இவர் தன்னை காத்துக் கொள்ள இயலாதவராக விளங்கினார். 1282ஆம் ஆண்டு இவருக்குப் பதிலாகத் துவா ஆட்சிக்கு வந்தார்.

பகுப்பு:சகதாயி கான்கள்
துவா (மன்னன்)

**துவா** என்பவர் சகதாயி கானரசின் கான் ஆவார். இவர் பரக்கின் இரண்டாவது மகன் ஆவார். சகதாயி கானரசை நீண்ட காலம் ஆட்சி செய்த மன்னன் இவர் தான். தன் இறப்பிற்கு முன்னர், யுவான் அரசமரபின் பெயரளவிலான உயர்ந்த நிலையை ஏற்றுக்கொண்டார். இவரது ஆட்சியின் கீழ் சகதாயி கானரசானது அதன் உச்சநிலையை அடைந்தது.

1304க்குப் பிறகு இவர் இந்தியா மீதான ஒரு கூட்டு மங்கோலியத் தாக்குதலை முன்மொழிந்தார். எனினும் அந்தப் படையெடுப்பு நிகழவில்லை.

## மேலும் காண்க

* கய்டு-குப்லாய் போர்

## உசாத்துணை

பகுப்பு:சகதாயி கான்கள்
பகுப்பு:1307 இறப்புகள்
பகுப்பு:சீன மொழி வார்த்தைகளைக் கொண்ட கட்டுரைகள்
கோன்சக்

**கோன்சக்** என்பவர் சகதாயி கானரசின் கான் ஆவார். இவரின் தந்தை பெயர் துவா.

இவரின் தந்தையின் இறப்பிற்குப் பிறகு இவர் கானானார். இவரது ஆட்சி ஓர் ஆண்டு காலமே நீடித்தது. பிறகு இவர் இறந்துவிட்டார்.

பகுப்பு:சகதாயி கான்கள்
பகுப்பு:1308 இறப்புகள்
தலிகு

**தலிகு** என்பவர் சகதாயி கானரசின் கான் ஆவார். இவரின் தந்தை பெயர் கதக்சி. இவரின் தாயார் கெர்மானைச் சேர்ந்த ஒரு இளவரசி ஆவார். இவர் புரியின் பேரன் ஆவார்.

கோன்சக்கின் இறப்பிற்குப் பிறகு, தலிகு அதிகாரத்தைக் கைப்பற்றினார். கான் ஆனார். ஒரு முசுலிமான இவர் தன்னுடைய குடிமக்களை இசுலாம் மதத்திற்கு மாற்ற முயற்சி செய்தார். எனினும் அவரது இந்த முயற்சி மக்களிடையே வரவேற்பைப் பெறவில்லை. இது மற்றும் இவர் துவாவின் வழித்தோன்றல் கிடையாது ஆகிய காரணங்களால் மக்களிடையே இவரது ஆட்சி மீது வெறுப்பு ஏற்பட்டது. இது கிளர்ச்சிக்கு இட்டுச் சென்றது. இவரது எதிரிகள் துவாவின் மகனான கேபக்கை கானாகத் தேர்ந்தெடுத்தனர். 1309ஆம் ஆண்டு தலிகுவை யுத்தத்தில் தோற்கடித்தனர். இவரது ஆதரவாளர்கள் கேபக்கின் படைகளுடன் இணைந்தனர். அதே ஆண்டு கய்டுவின் மகன்களையும் தோற்கடிப்பதில் இவர்கள் முக்கியக் காரணமாக விளங்கினர்.

பகுப்பு:சகதாயி கான்கள்
அரிதான இனம்

**அரிதான இனம்** (*Rare species*) என்பது மிகவும் அரிதான, எண்ணிக்கை குறைந்த அல்லது எப்போதாவது காணக்கூடிய உயிரினங்களாகும். 

## விளக்கம்
**அரிதான இனம்** என்பது மிகவும் அரிதான, எண்ணிக்கை குறைந்த அல்லது எப்போதாவது காணக்கூடிய உயிரினங்களாகும். அரிதான இனம் என்பதைத் தாவரம் அல்லது விலங்கு உயிரலகிற்கு பயன்படுத்தப்படலாம். மேலும் இது *[[அருகிய இனம்]]* அல்லது *அச்சுறுத்தலுக்கு உள்ளானது என்ற* சொல்லிலிருந்து வேறுபட்டது*.* தேசிய அரசாங்கம், மாநிலம் அல்லது மாகாணம் போன்ற ஒரு அலுவல் பூர்வ அமைப்பால் ஒரு அரிய இனத்தினை உருவாக்கலாம். குறிப்பிட்ட அளவுகோல்களைக் குறிப்பிடாமல் இந்த சொல் பொதுவாகத் தோன்றுகிறது. பன்னாட்டு இயற்கைப் பாதுகாப்புச் சங்கம் பொதுவாக இத்தகையப் பெயர்களை உருவாக்காது. ஆனால் அறிவியல் விவாதங்களில் இந்த வார்த்தையைப் பயன்படுத்தலாம்.

உலகெங்கிலும் 10,000க்கும் குறைவான எண்ணிக்கையிலான உயிரினங்கள் இத்தகையப் பிரிவின் கீழ் வருகின்றன. மிகக் குறுகிய உள்ளூர் வரம்பு அல்லது வாழிடத் துண்டாக்கம் இந்த அரிதான இனக் கொள்கையினை முன்மொழிகிறது. அறியப்பட்ட உயிரினங்களில் கிட்டத்தட்ட 75% "அரிதானது" என வகைப்படுத்தப்பட்டுள்ளன.

பன்னாட்டு இயற்கைப் பாதுகாப்புச் சங்கம் தனிமைப்படுத்தப்பட்ட புவியியல் இடங்களில் காணப்படும் உயிரினங்களுக்கான பெயராக "அரிதான" என்ற சொல்லைப் பயன்படுத்துகிறது. இவை ஆபத்தானவை அல்ல, ஆனால் "ஆபத்தில் உள்ளவை" என வகைப்படுத்தப்பட்டுள்ளன.

ஒரு இனம் ஆபத்தானதாகவோ அல்லது பாதிக்கப்படக்கூடியதாகவோ இருக்கலாம். ஆனால் இது பெரிய, சிதறடிக்கப்பட்ட எண்ணிக்கையினைக் கொண்டிருந்தால் அரிதாகக் கருதப்படாது. அரிதான இனங்கள் பொதுவாக அச்சுறுத்தலாகக் கருதப்படுகின்றன. ஏனெனில் இதன் சிறிய எண்ணிக்கையின் காரணமாகச் சுற்றுச்சூழல் பேரழிவுகளிலிருந்து மீள முடியாத்தாக உள்ளது.

அரிதான இனங்கள் சிறிய மக்கள்தொகை கொண்ட இனங்களாக உள்ளன. எதிர்மறையான காரணிகள் தொடர்ந்து செயல்பட்டால், இவை ஆபத்தான அல்லது பாதிக்கப்படக்கூடிய வகைக்குள் செல்கிறது. அரிதான உயிரினங்களின் எடுத்துக்காட்டுகளில் இமயமலை பழுப்புக் கரடி, பாலைவன நரி, ஆசியக் காட்டெருமை மற்றும் இருவாய்ச்சி ஆகியவை அடங்கும்.

அமெரிக்க ஐக்கிய நாடுகளின் வேளாண் அமைச்சகத்தின் தாவரங்கள் தரவுத்தளத்தின் மூலம் ஒரு அரிய தாவரத்தின் சட்டப்பூர்வ நிலையைக் காணலாம்.

## அரிய இனங்கள்

## மேலும் பார்க்கவும்

* மிகுதி (சூழலியல்)
* பல்லுயிர் செயல் திட்டம்
* *செலோனாய்டிஸ் நிக்ரா அபிங்டோனி*
* பொதுவான இனங்கள்
* கிரிடிகல் டிபன்சேஷன்
* அழிந்து வரும் உயிரினங்கள் மீட்பு திட்டம்
* அரிய உயிரினங்கள் பாதுகாப்பு மையம்

## மேற்கோள்கள்


## வெளி இணைப்புகள்

* USDA தாவர தரவுத்தளம்

## மேலும் படிக்க

* கோர்புனோவ், ஒய்.என்., டிசிபோவ், டி.எஸ்., குஸ்மின், இசட்.ஈ. மற்றும் ஸ்மிர்னோவ், ஐ.ஏ. 2008. அரிதான மற்றும் அச்சுறுத்தப்பட்ட தாவரங்களை மீண்டும் அறிமுகப்படுத்துவதற்கான தாவரவியல் பூங்காவிற்கான வழிமுறை பரிந்துரைகள் . பொட்டானிக் கார்டன்ஸ் கன்சர்வேஷன் இன்டர்நேஷனல் (பிஜிசிஐ).

பகுப்பு:வாழிடம்
பகுப்பு:உயிரின வகைப்பாட்டியல்
பகுப்பு:கூடுதல் மேற்கோள் தேவைப்படும் கட்டுரைகள்-விலங்கியல்
பொதுவான இனங்கள்

**பொதுவான இனங்கள்** மற்றும் **அசாதாரண இனங்கள்** என்பது ஒரு இனத்தின் எண்ணிக்கையினை விவரிக்க சூழலியலில் பயன்படுத்தப்படும் பெயர்களாகும். பொதுத்தன்மை என்பது மிகுதியுடன் நெருங்கிய தொடர்புடையது. மிகுதி என்பது கட்டுப்படுத்தப்பட்ட மாதிரிகளில் ஒரு இனத்தின் அதிர்வெண் மிகுதியினைக் குறிக்கின்றது. மாறாக, சுற்றுச்சூழலில் இவற்றின் ஒட்டுமொத்த இருப்பின் அடிப்படையில் இனங்கள் பொதுவானவை அல்லது அசாதாரணமானவை என வரையறுக்கப்படுகின்றன. ஒரு இனம் பொதுவானதாக இல்லாமல் உள்ளூரில் ஏராளமாக இருக்கலாம்.

இருப்பினும், "பொதுவானது" மற்றும் "அசாதாரணமானது" சில சமயங்களில் மிகுதியின் அளவை விவரிக்கப் பயன்படுகிறது. ஒரு பொதுவான இனம் ஏராளமான இனங்களைக் காட்டிலும் குறைவாகவே உள்ளது. அதே சமயம் ஒரு அரிய இனத்தை விட ஒரு அசாதாரண இனம் அதிகமாக உள்ளது.

பொதுவான இனங்கள் பெரும்பாலும் அழிந்துபோகும் அபாயம் குறைவாக இருப்பதாகக் கருதப்படுகின்றன. ஏனெனில் இவை அதிக எண்ணிக்கையில் உள்ளன. எனவே இவற்றின் பாதுகாப்பு நிலை பெரும்பாலும் கவனிக்கப்படுவதில்லை. இது பரந்த அளவில் தர்க்கரீதியாக இருந்தாலும், பயணிப் புறா மற்றும் ராக்கி மலை வெட்டுக்கிளி போன்ற பொதுவான உயிரினங்கள் அழிந்துபோவதற்கு முன் முறையே பில்லியன்கள் மற்றும் டிரில்லியன்கள் எண்ணிக்கையிலிருந்தன. மேலும், ஒரு பொதுவான இனத்தில் சிறிய விகிதாச்சார சரிவு, அதிக எண்ணிக்கையிலான தனிநபர்களை இழப்பதில் விளைகிறது. மேலும் இந்த எண்ணிக்கையினைப் பிரதிநிதித்துவப்படுத்திய சுற்றுச்சூழல் அமைப்பு செயல்பாட்டிற்கான பங்களிப்பு அமைகிறது. பொதுவான இனங்கள் சுற்றுச்சூழலை வடிவமைத்து, சுற்றுச்சூழலின் செயல்பாட்டிற்கு விகிதாச்சாரத்தில் பங்களிக்கின்றன. மேலும் விரைவான மக்கள்தொகை சரிவைக் காட்ட முடியும் என்பதால், உயிரினங்கள் அழிவு மற்றும் மக்கள்தொகை குறைப்பு ஆகியவற்றுக்கு இடையேயான வர்த்தக பரிமாற்றத்தைப் பாதுகாப்பு இன்னும் உன்னிப்பாகக் கவனிக்க வேண்டும் என்று சமீபத்திய ஆய்வறிக்கை குறிப்பிடுகிறது.

## மேலும் பார்க்கவும்

* அரிதான இனம்
* மிகுதி (சூழலியல்)

## மேற்கோள்கள்


பகுப்பு:உயிரின வகைப்பாட்டியல்
இரணிக்குளம் சிறீ மகாதேவர் கோயில்

**இரணிக்குளம் சிறீ மகாதேவர் கோயில்** (*Iranikulam Sree Mahadeva Temple*) தென்னிந்தியாவின் கேரளாவின் திரிச்சூர் மாவட்டத்தில் உள்ள ஒரு சிறிய நகரமான மாளாவில் அமைந்துள்ளது.

இக்கோயிலில் "தெக்கேடத்தப்பன்", "வடக்கேடத்தப்பன்" என இரண்டு முக்கிய தெய்வங்கள் உள்ளன. இரண்டு தெய்வங்களும் சிவபெருமான் ஆவார். கோவிலில் காணப்பட்ட உடைந்த சிலை காற்றப்பட்டு புதிய சிலை உருவாக்கப்பட்டது. தெற்கு சன்னதி பொதுவாக சிவபெருமானின் இரு நிலை கருவறை சன்னதியாக கருதப்படுகிறது. வடக்கு சன்னதியின் பிரதான தெய்வங்கள் சிவன், பார்வதி மற்றும் சுப்பிரமணியன் ஆகியோர் ஒரே பலிபீடத்தில் கிழக்கு நோக்கிய கருவறையில் வசிக்கின்றனர். கேரளாவில் உள்ள 108 சிவன் கோவில்களில் ஒன்றான இக்கோயில் பரசுராம முனிவரால் சிவபெருமானுக்கு அர்ப்பணிக்கப்பட்டதாக நம்பப்படுகிறது. இக்கோயில் பண்டைய இரணிகுளம் கிராமத்தின் மையத்தில் அமைந்துள்ளது. கோயிலில் மகா சிவராத்திரி விழா மலையாள மாதமான கும்பத்தில் (பிப்ரவரி - மார்ச்) கொண்டாடப்படுகிறது.

## பழமையான கிராமம்
பழமையான கிராமமான இரணிகுளம் கிராமம் கேரளாவில் உள்ள 64 பிராமணக் கிராமங்களில் ஒன்றாகும். இரணிகுளம் அதன் பண்பாடுக்கு பெயர் பெற்றது. சேரர்களின் ஆட்சி பலவீனமடைந்தபோது, கோவில் நிர்வாகமும் பலவீனமடைந்தது. ஆனால் அவர்களுக்கிடையே சண்டைகள் ஏற்பட்டபோது, ஆட்சியில் இல்லாதவர்கள் இரு குழுக்களாக மாறி, தனி சன்னதியில் சிவபெருமானை மற்றொரு தெய்வமாக்கினர்.

பாரம்பரிய பிராமணர்களின் வசிப்பிடமான 'வட புஷ்பகம்' என்று அழைக்கப்படும் 'செம்பரி மடத்தில்' இருந்து பழைய மரப்பெட்டியில்  500 ஆண்டுகள் பழமையான கலைத் தொகுப்பு சமீபத்தில் கண்டுபிடிக்கப்பட்டது. அவர்கள் பார்வதியின் பக்தர்களாகக் கருதப்படுகிறார்கள். இந்த கையெழுத்துப் பிரதி மலையாள சகாப்தம் 639 மிதுன மாதத்தில் கணக்கிடப்பட்டது (அதாவது, கிபி 1464).

## இதனையும் பார்க்கவும்
* 108 சிவ ஆலயங்கள்
* கேரளாவில் உள்ள இந்து கோவில்களின் பட்டியல்
* இரணிகுளம் கோவில் இணையத்தளம் 

## கோவில் புகைப்படங்கள்

படிமம்:Iranikulam_temple.jpg|தெற்கு சன்னதியின் தோற்றம்
படிமம்:Iranikulam_temple2.jpg|சிவராத்திரி விழா
படிமம்:IranikulamSivaTemple.jpg|தெற்கு மற்றும் வடக்கு கோயில்


## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:திருச்சூர் மாவட்டத்திலுள்ள சிவன் கோயில்கள்
பகுப்பு:Coordinates on Wikidata
பகுப்பு:108 சிவன் கோயில்கள்
முதலாம் மகிபாலன் (பிரதிகார வம்சம்)

*முதலாம் மகிபாலன்* (*Mahipala* I) (சுமார் 913-944 பொ.ஊ) தனது வளர்ப்பு சகோதரர் இரண்டாம் போஜனுக்குப் பிறகு பிரதிகார வம்சத்தின் அரியணை ஏறினார். இராணி மகிதேவியின் மகனான இவர், சிதிபாலன், விநாயகபாலன், ஹேரம்பபாலன், உத்தரபாத சுவாமி  போன்ற பெயர்களாலும் அறியப்பட்டார். 

## ஆட்சி
இராஷ்டிரகூட மன்னனான மூன்றாம் இந்திரனின் போர் முற்றுகை கன்னோசி மீது அதிக தாக்கத்தை ஏற்படுத்தவில்லை என்றும், அரசவைக் கவிஞர் இராசசேகரன் இவரை ஆரியவர்த்தத்தின் மகாராஜாதிராஜா என்று அழைக்கிறார். இவர் கன்னோசிக்கு புத்துயிர் அளித்தார் என்றும் தெரிகிறது. இராஜசேகரனின் காவ்யமீமிமான்சத்தின்படி   மகிபாலனின் ஆட்சியானது வடமேற்கில் பியாஸ் ஆற்றின் மேற்பகுதியிலிருந்து தென்கிழக்கில் கலிங்கம் அல்லது ஒடிசா வரையிலும், இமயமலையிலிருந்து தெற்கே கேரளா அல்லது சேர நாடு வரையிலும் பரவியிருந்தது. 

மகிபாலன் நருமதை வரையிலான பிரதேசங்களை ஆக்கிரமித்திருந்தார் என்பது பார்தப்கார் கல்வெட்டிலிருந்து தெளிவாகிறது. இக் கல்வெட்டு 946 இல் உஜ்ஜைனியில் அவரது மகன் இரண்டாம் மகேந்திரபாலன் ஆட்சி செய்தது பற்றிய தகவலை வழங்குகிறது. வரலாற்றாளர் ஆர். எஸ்.திரிபாதி, இரண்டாம் மகேந்திரபாலன் எந்த சாதனையும் செய்யாததால், உஜ்ஜையினியை மீட்ட முதலாம் மகிபாலன் தான் மன்னராக இருந்திருக்க வேண்டும் என்று வலியுறுத்துகிறார்.  

வர்தமானிவில் (இப்போது குசராத்தின் சௌராட்டிரப் பகுதியில் உள்ள வாத்வான் ) ஆட்சி செய்த சாப்பா அல்லது சாவ்டா ஆட்சியாளரான தரணிவராகன், மகிபாலனின் நிலப்பிரபுவாக இருந்தார் என அவரது 914 தேதியிட்ட மானியத்தில் குறிப்பிடப்பட்டுள்ளது   .

## சான்றுகள்

பகுப்பு:இந்தியப் பேரரசர்கள்
பகுப்பு:குசராத் வரலாறு
பகுப்பு:இராஜஸ்தான் வரலாறு
பகுப்பு:மத்தியப் பிரதேச வரலாறு
இராசசேகர் (சமசுகிருதக் கவிஞர்)

**இராசசேகர்** (*Rajashekhara*;  10 ஆம் நூற்றாண்டைச் சேர்ந்த  ) சமசுகிருதக் கவிஞரும், நாடக ஆசிரியரும், விமர்சகரும் ஆவார். இவர் கூர்ஜர-பிரதிகாரர்களின் அரசவைக் கவிஞராக இருந்தார்.

பொ.ஊ. 880 மற்றும் 920 க்கு இடையில் இராஜசேகர் "காவ்யமீமாம்சம்" என்ற கவிதைத் தொகுப்பினை எழுதினார். ஒரு நல்ல கவிதையின் கூறுகள் மற்றும் கலவையை விளக்கும் கவிஞர்களுக்கு இந்த படைப்பு ஒரு நடைமுறை வழிகாட்டியாகும். மேலும், மகாராட்டிரி பிராகிருதத்தில் எழுதப்பட்ட "கற்பூரமஞ்சரி" என்ற நாடகத்திற்காகவும் இவர் மிகவும் பிரபலமானவர். ரசனையும் சாதனையும் உள்ள ஒரு பெண்ணான அவந்திசுந்தரியை மகிழ்விக்க இவர் நாடகத்தை எழுதினார். ஒரு பெண் தனது இலக்கிய வாழ்க்கையில் செய்த பங்களிப்பிற்காக ஒப்புக்கொண்ட ஒரே பண்டைய இந்தியக் கவிஞர் இவராவார்.

## வாழ்க்கை
இவரது "பாலராமாயணம்" மற்றும் "காவ்யமீமாம்சத்தில்", இராசசேகர் தனது குடும்பப் பெயராக "யாயவரா" அல்லது "யாயவாரியா" என்று தன்னைக் குறிப்பிடுகிறார். பாலராமாயணத்தில், தனது பெரியப்பா அகலஜலதா மகாராட்டிரத்தைச் சேர்ந்தவர் என்று குறிப்பிடுகிறார். அதே வேலையில், இவர் தனது தந்தை துர்துகாவை ஒரு 'மகாமந்திரி' என்று விவரிக்கிறார். தனது மனைவி அவந்திசுந்தரி சகமான ( சௌகான் ) குடும்பத்தைச் சேர்ந்தவர் என்று தனது படைப்புகளில் குறிப்பிட்டுள்ளார். இவரது படைப்புகளில், இவர் தன்னை கூர்ஜர-பிரதிகார மன்னர் முதலாம் மகேந்திரபாலனின் ஆசிரியர் என்று விவரித்தார். 

## படைப்புகள்
கவிஞர் இராசசேகர் எழுதியதாக கூறப்பட்ட படைப்புகள்:
* வித்தசாலபஞ்சிகை
* பாலபாரதம்
* கற்பூரமஞ்சரி
* பாலராமாயணம்
* காவ்யமீமாம்சம்

## மேற்கோள்கள்

பகுப்பு:மகாராட்டிர வரலாறு
பகுப்பு:சமசுகிருத அறிஞர்கள்
சீரியம்(IV) பெர்குளோரேட்டு

**சீரியம்(IV) பெர்குளோரேட்டு** (*Cerium(IV) perchlorate*) என்பது Ce(ClO4)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீரியமும் பெர்குளோரிக் அமிலமும் சேர்ந்து வினைபுரிந்து சீரியம் பெர்குளோரேட்டு உருவாகிறது.   
## பயன்கள்
கரிம வேதியியலில் ஒரு வினையூக்கியாக சீரியம் பெர்குளோரேட்டு பயன்படுத்தப்படுகிறது. இசுட்ரோன்சியம் உறுதிபடுத்தல் சோதனையிலும் பருமனறி பகுப்பாய்விலும் இது பயன்படுகிறது. 8 மோல் பெர்குளோரிக் அமிலத்தில் Ce4+/Ce3+ நிலைகளில் மிகு உயர் ஒடுக்கத்திறல் மதிப்பான +1.87 வோல்ட்டு மதிப்பைப் பெற்றுள்ளது. 
## மேற்கோள்கள்

பகுப்பு:சீரியம் சேர்மங்கள்
பகுப்பு:பெர்குளோரேட்டுகள்
பொகெய்ன்வில்லே புதர் கதிர்க்குருவி

**பொகெய்ன்வில்ல புதர் கதிர்க்குருவி** (*Bougainville bush warbler*)(*கோரோர்னிசு கேடெனி*) என்பது பறவைச் சிற்றினமாகும். இது ஆரம்பத்தில் "பழைய உலக கதிர்க்குருவி" குழுவில் வைக்கப்பட்டது. ஆனால் தற்பொழுது புதிய *செட்டிடே* குடும்பத்திற்கு மாற்றப்பட்டது.

இது 2006-ல் புதியதாக விவரிக்கப்பட்டது. இந்த பறவை பப்புவா நியூ கினியாவின் சொலமன் தீவுகளில் உள்ள பொகெய்ன்வில்லே தீவில் உள்ள *கிரவுன் பிரின்சு* மலைத்தொடரில் மட்டுமே காணப்படுகிறது.

இதன் நிலை முதன்முதலில் பன்னாட்டு இயற்கைப் பாதுகாப்புச் சங்க செம்பட்டியலில் 2008-ல் மதிப்பிடப்பட்டது. இது அச்சுறு நிலையை அண்மித்த இனமாகப் பட்டியலிடப்பட்டது.

## மேற்கோள்கள்

பகுப்பு:கதிர்க்குருவி
சூரியா சேகர் கங்குலி

**சூர்யா சேகர் கங்குலி** (பிறப்பு 24 பிப்ரவரி 1983; கொல்கத்தா, இந்தியா ) ஒரு இந்திய சதுரங்க கிராண்ட்மாஸ்டர் ஆவார். அவரது உச்ச ஈலோ மதிப்பீடு 2676 (ஜூலை, 2016) ஆகும். கங்குலி 16 வயதில் சர்வதேச மாஸ்டர் மற்றும் 19 வயதில் கிராண்ட்மாஸ்டர் ஆனார்.

## சாதனைகள்
கங்குலி தேசிய மற்றும் சர்வதேச அளவில் பல தனிநபர் மற்றும் குழு சதுரங்கப் போட்டிகளில் விளையாடியுள்ளார். அவர் தேசிய மற்றும் சர்வதேச போட்டிகளில் மொத்தம் 40 தனிநபர் தங்கம், 21 தனிநபர் வெள்ளி மற்றும் 6 தனிநபர் வெண்கலப் பதக்கங்களை வென்றுள்ளார் மற்றும் அணி உறுப்பினராக 12 தங்கம், 4 வெள்ளி மற்றும் 3 வெண்கலப் பதக்கங்களை வென்றுள்ளார். 2000 ஆம் ஆண்டு கொல்கத்தாவின் குட்ரிக் இன்டர்நேஷனலில் தனது சர்வதேச மாஸ்டர் பட்டத்தையும், 35வது சதுரங்க  ஒலிம்பியாட், பிளெட் 2002 இல் கிராண்ட் மாஸ்டர் பட்டத்தையும் பெற்றார். 
thumb|ஆகஸ்ட் 29, 2006 அன்று புது தில்லியில் நடந்த ஒரு விழாவில், சதுரங்கத்துக்காக  சூர்ய சேகர் கங்குலிக்கு அர்ஜுனா விருது -2005 ஐ குடியரசுத் தலைவர் முனைவர் ஏபிஜே அப்துல் கலாம் வழங்கினார்.

## மேற்கோள்கள்

பகுப்பு:வங்காள மக்கள்
பகுப்பு:அருச்சுனா விருது பெற்றவர்கள்
பகுப்பு:இந்திய சதுரங்க வீரர்கள்
பகுப்பு:சதுரங்கப் பேராதன்கள்
பகுப்பு:வாழும் மக்கள்
பகுப்பு:1983 பிறப்புகள்
பூயா இதானி

**பூயா இதானி** (*Pouya Idani*)  ஈரான் நாட்டைச் சேர்ந்த ஒரு சதுரங்க வீரர். 1995 ஆம் ஆண்டு செப்டம்பர் மாதம் 22 ஆம் தேதியன்று இவர் பிறந்தார்.  2014 ஆம் ஆண்டில்  பிடே அமைப்பு இவருக்கு பேராதன் பட்டத்தை வழங்கியது. 2013  ஆம் ஆண்டில் பதினெட்டு வயதுக்கு உட்பட்டோருக்கான உலக சதுரங்க வெற்றியாளர் பட்டத்தை வென்றார்.  2021 ஆம் ஆண்டு சூன் மாத நிலவரப்படி  ஈரானின் 2 ஆவது சிறந்த சதுரங்க  வீரர் என்ற சிறப்புடன் இருந்தார். 2022 ஆம் ஆண்டு இந்தியாவின் சென்னை நகர 44 ஆவது சதுரங்க ஒலிம்பியாடு போட்டியில் விளையாட தேர்ந்தெடுக்கப்பட்டார்

## சதுரங்க வாழ்க்கை
இதானி 2012 மற்றும் 2014 ஆம் ஆண்டுகள் உட்பட பல சதுரங்க  ஒலிம்பியாடு போட்டிகளில் தனது நாட்டைப் பிரதிநிதித்துவப்படுத்தினார்.

2015 ஆம் ஆண்டு சதுரங்க உலகக் கோப்பை போட்டியில்  விளையாடினார். அங்கு முதல் சுற்றில் அசர்பைசான் நாட்டு சதுரங்க கிராண்டுமாசுட்டர்  சக்ரியார் மமேத்யரோ இவரை தோற்கடித்தார்.

2018 ஆம் ஆண்டு கோவாவில் நடைபெற்ற திறந்தநிலை போட்டியின் வெற்றியாளர் ஆனார்.

2008 ஆம் ஆண்டில்   7ஆவது துபாய் இளையோர் சதுரங்கப் போட்டியில் இரண்டாம் இடத்தைப் பிடித்தார். சிங்கப்பூரில் நட்டைபெற்ற  4 ஆவது உலக பள்ளிகள் சதுரங்கப் போட்டியில் 13 வயதுக்கு உட்பட்டோருக்கான போட்டியிலும் இரண்டாம் இடத்தைப் பிடித்தார்.

2009 ஆண்டு ஈரானிய 14  வயதுக்குட்பட்டோர் போட்டியில் 2 ஆவது இடத்தைப் பெற்றார், மேலும் உலக  14 வயதுக்குட்பட்டோர் போட்டியில் மேத்சு ஆண்டர்சனுடன் இணைந்து 5ஆவது இடத்தைப் பிடித்தார்.

இதானி  2011 ஆம் ஆண்டு ஈரானிய  18 வயதுக்குட்பட்டோர் போட்டியில்  வெற்றியாளர் பட்டம் வென்றார்.

2012 ஆம் ஆண்டு நடைபெற்ற உலக 18 வயதுக்குட்பட்டோர் போட்டியில்  சியார்ச்சு கோரி, இயான் -கிரிசுடோஃப் துடா, கபோர் நாகி, காக்பர் துரோசுதோவ்சுகி மற்றும் விளாடிசுலாவ் கோவலேவ் ஆகியோருடன்  இணைந்து 3 ஆவது முதல் 8 ஆவது இடங்களைப் பிடித்தார்.

மீண்டும் 2021 சதுரங்க உலகக் கோப்பை போட்டிக்குத் தகுதி பெற்றார். அங்கு, 85 ஆவது இடத்தில் இருந்த இவர்  முதல் சுற்றில் சியாவுர் ரகுமானை 2-0 என்ற கணக்கில் தோற்கடித்தார், இரண்டாவது சுற்றில் டேவிட் அன்டன் குய்சாரோவை 1.5-0.5 என்ற கணக்கில் தோற்கடித்தார்.  நான்காவது சுற்றின் இறுதியில் வெற்றியாளரான இயான் -கிரிசுடோஃப் துடாவால்  இதானி வெளியேற்றப்பட்டார்.

## மேற்கோள்கள்

## புற இணைப்புகள்
* 
* Pouya Idani chess games at 365Chess.com
* 

பகுப்பு:சதுரங்கப் பேராதன்கள்
பகுப்பு:வாழும் மக்கள்
பகுப்பு:1995 பிறப்புகள்
பகுப்பு:ஈரானிய விளையாட்டு வீரர்கள்
கு. பொன்னுசாமி (திமுக)

**கு. பொன்னுசாமி** (*K. Ponnusamy*)(இறப்பு 23 அக்டோபர் 2025) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். நாமக்கல் மாவட்டம், கொல்லி மலையின் இலக்கிராய்பட்டியைச்  சேர்ந்த இவர் ஒன்பதாம் வகுப்புவரை பயின்றுள்ளார். இவர் 2021, 2006 ஆகிய ஆண்டுகளில் நடைபெற்ற தமிழ்நாடு சட்டப் பேரவைத் தேர்தல்களில் திராவிட முன்னேற்றக் கழகத்தின் சார்பில் சேந்தமங்கலம் சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.

## போட்டியிட்ட தேர்தல்கள்

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:2025 இறப்புகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:நாமக்கல் மாவட்ட மக்கள்
பாலி குன்று

**பாலி குன்று** என்பது இந்தியாவின் மும்பையில் உள்ள பாந்த்ரா மற்றும் கர் புறநகர்ப் பகுதிகளில் பரவியுள்ள ஒரு வசதியான குடியிருப்புப் பகுதியாகும் (முறையே 400050 மற்றும் 400052 அஞ்சல் குறியீடுகளைப் பகிர்ந்து கொள்கிறது).

## நிலவியல்
மும்பையின் மேற்குப் பகுதியில் பாலி குன்று அமைந்துள்ளது. இது நௌஷாத் அலி சாலைக்கு (முன்பு கார்ட்டர் சாலை ) இணையாகச் செல்கிறது, இது ஒரு பிரபலமான கடல்-முனை மற்றும் உலாவும் பகுதி ஆகும். இது பாந்த்ராவில் இருந்து கர் தண்டா மீன்பிடி கிராமம் வரை நீண்டுள்ளது .

## நூல் பட்டியல்

* பட்கல், சத்யஜித் (ஆசிரியர்: லான்சி பெர்னாண்டஸ்). *தி ஸ்பிரிட் ஆஃப் லகான்: ஒரு உன்னதமான படைப்பாளிகளின் அசாதாரண கதை* . பாப்புலர் பிரகாஷன், 1 மார்ச் 2002., 9788179910030. Google புத்தகங்களில் "ஏக ஸ்வப்னாசா பிரவாஸ லகானா" என்ற தலைப்பில்

## குறிப்புகள்


## வெளி இணைப்புகள்

* பாலி ஹில், பாந்த்ரா விக்கிமேபியாவில்
* பாந்த்ரா/பாலி மலையில் வசிக்கும் பிரபலங்களைப் பற்றிய கட்டுரை
* பாலி ஹில் டைம்ஸ் ஆஃப் இந்தியாவில் உள்ள கம்பீரமான பங்களாக்களை ஆப்ட்ஸ் மாற்றுகிறது
பகுப்பு:மும்பையின் சுற்றுப் பகுதிகள்
பகுப்பு:Coordinates on Wikidata
அர்பா கேவுன்

**அர்பா கேவுன்** என்பவர் பாரசீகத்தில் இருந்த மங்கோலிய அரசான ஈல்கானரசின் சிதைவின்போது ஆட்சி செய்த ஈல்கான் ஆவார்.

## வாழ்க்கை
அர்பாவின் இளமைப் பருவம் பற்றி அதிக தகவல்கள் அறியப்படவில்லை. எனினும் இவர் டொலுயின் மகன் அரிக் போகேயின் வழி வந்தவர் என்று தகவல்கள் தெரிவிக்கின்றன. இவரது தாத்தா மிங்கன் கேவுன் என்பவர் மாலிக் தெமூர் மற்றும் எமீகன் கதுனின் மகன் ஆவார். 1306ஆம் ஆண்டின் கோடை காலத்தில் ஒல்ஜைடுவின் ஆட்சியின் போது ஈரானுக்கு மிங்கன் கேவுன் வந்தார்.

## ஆட்சி
இவரை அரியணைக்கு அபு சயித்தின் உயரதிகாரியான கியாசல்தீன் முன்மொழிந்தார். இதற்குப் பிறகு ஐந்து நாட்கள் கழித்து கராபக்கில் இவர் முடிசூட்டிக் கொண்டார். தங்க மகுடத்தை அணிவதற்கு பதிலாக ஒரு தோல் கூடாரத்தில் வசித்த இவர், எளிமையான ஒரு இடுப்புப் பட்டையை அரசன் என்ற  அடையாளத்திற்காக உடுத்தினார். சீக்கிரமே தங்க நாடோடிக் கூட்டத்தின் உஸ்பெக்கால் நடத்தப்பட்ட படையெடுப்பை எதிர்கொள்ள வேண்டிய நிலை இவருக்கு வந்தது. இவர் இந்தப் படையெடுப்பைத் தோற்கடித்தார். இந்தப் படையெடுப்பைக் காரணமாகக் கூறி அபு சயித்தின் விதவையான பாகுதது கதுனை மரண தண்டனைக்கு உட்படுத்தினார். அபு சயித்திற்கு உஸ்பெக்குடன் இணைந்து பாகுதது கதுன் விடம் வைத்ததாக அர்பா கேவுன் குற்றம் சாட்டினார். பிறகு அபு சயித்தின் சகோதரியும் சுபனின் விதவையுமான சதி பெக்கைத் தன்னுடைய ஆட்சிக்கு சட்டப்பூர்வ அங்கீகாரம் கிடைப்பதற்காகத் திருமணம் செய்து கொண்டார். 1336ஆம் ஆண்டு மார்ச் மாதத்தில் பாருசு மாகாணத்தின் முன்னாள் ஆட்சியாளரான மகமுது ஷா இஞ்சுவையும் இவர் மரண தண்டனைக்கு உட்படுத்தினார். மகமுது இஞ்சு ஏற்கனவே அபு சயித்தைக் கொல்ல முயன்றதற்காகச் சிறையில் அடைக்கப்பட்டிருந்தார். அர்பா கேவுன், தன்னுடைய இராணுவங்களின் ஒட்டுமொத்த தலைமையைச் சேக் அசனிடம் கொடுத்தார்.

இவர் முஸ்லிம் பழக்க வழக்கங்களைப் பின்பற்றாதவராகக் கருதப்படுகிறார். செங்கிஸ் கானின் யசாவிற்கு அதிக ஆதரவு அளித்தார். கசன் மற்றும் அபு சயித் போன்ற முஸ்லிம் கான்களின் சட்டங்களைப் பெரும்பாலும் தவிர்த்தார். ஒயிரட்டுகளின் ஒரு பிரிவினர் இவரது ஆட்சியை ஏற்றுக்கொள்ளவில்லை. பகுதாதுவின் ஆளுநரான அலி பாட்ஷா, அபு சயித்தின் உறவினர் ஆவார். அவர் ஒயிரட்டுகளின் தலைவராகவும் இருந்தார். அவருக்கும் அரியணைமீது ஒரு ஆசை இருந்தது. அபு சயித்தின் மனைவி தில்சாத் கதுன் கர்ப்பமாக இருப்பதைக் கூறி இவர் மூசா என்பவரை வளர்த்தார். முசா பய்டுவின் பேரன் ஆவார். மூசாவை அரியணைக்கு உரிமையுள்ளவர் என்று இவர் கூறினார். அரிக் போகேயின் வழித்தோன்றல்களுடன் ஒயிரட்டுகளுக்கு இருந்த பாரம்பரிய எதிர்ப்பே இந்தக் கிளர்ச்சிக்கு ஒரு காரணமாக இருந்திருக்கலாம் எனக் கருதப்படுகிறது.

செக் அசனை நடுநிலையாளராக்கிய பிறகு அர்பாவுடன் போர் புரிய அலி பாட்ஷா மரகாவுக்கு அருகில் இருந்த ஜகாடு சமவெளிக்கு 29 ஏப்ரல் 1336ஆம் ஆண்டு சென்றார். அர்பாவின் இராணுவத்திற்கு 60 அமீர்கள் தலைமை தாங்கினர். அவர்களில் முக்கியமானவர்கள் ஹாஜி தகே, உய்குர் தளபதியான ஓக்ருஞ்ச், தோருத், அல்குவின் மகனான ஒர்துக் ஷா மற்றும் சுபனின் மகனான சோர்கன் சீரா ஆகியோர் ஆவர். எனினும் சீக்கிரமே சில அமீர்கள் அலி பாட்ஷா பக்கம் கட்சி தாவினார். அவர்களில் குறிப்பிடத்தக்கவர்கள் மகமுது எசன் குத்லுக் மற்றும் சுல்தான் ஷா நிக்ருசு ஆகியோர் ஆவர். இந்த யுத்தமானது அர்பாவுக்கு ஒரு தோல்வியாக முடிந்தது. சீக்கிரமே இவர் சுல்தானியாவில் கைது செய்யப்பட்டார். 15 மே 1336 அன்று இவரை மகமுது ஷாவின் மகனான அமீர் ஜலாலல்தீன் மசூத் ஷா கொன்றார்.

## உசாத்துணை

பகுப்பு:ஈல்கான் பேரரசர்கள்
போரிசு சுபாசுகி

**போரிசு வாசிலீவிச் இசுபாசுக்கி** (*Boris Vasilievich Spassky*,  *போரிஸ் வாசிலியெவிச் ஸ்பாஸ்கி*; 30 சனவரி 1937 –27 பெப்பிரவரி 2025) ஒரு உருசிய சதுரங்க கிராண்ட்மாஸ்டர் ஆவார். இவர் பத்தாவது உலக சதுரங்க வாகையாளராக  இருந்தார். 1969 முதல் 1972 வரை இப்பட்டத்தை வைத்திருந்தார். சுபாசுகி மூன்று உலக வாகையாளர் போட்டிகளில் விளையாடினார்: அவர் 1966 இல் டிக்ரான் பெட்ரோசியனிடம் தோற்றார். 1969 இல் பெட்ரோசியனை தோற்கடித்து உலக சாம்பியனானார்; பின்னர் 1972 இல் ஒரு பிரபலமான போட்டியில் பாபி பிஷ்ஷரிடம் தோற்றார்.

## மேற்கோள்கள்

பகுப்பு:உருசிய சதுரங்க வீரர்கள்
பகுப்பு:சதுரங்கப் பேராதன்கள்
பகுப்பு:2025 இறப்புகள்
பகுப்பு:1937 பிறப்புகள்
பகுப்பு:உலக சதுரங்க வாகையாளர்கள்
ஒல்ஜைடு

[thumb|ஒல்ஜைடு மற்றும் [யுவான் அரசமரபு|யுவான் அரசமரபின் தூதர்கள், மஜ்மா அல் தவரிக், ஆண்டு 1438.]]

**ஒல்ஜைடு** என்பவர் ஈல்கானரசு அரசமரபின் எட்டாவது ஆட்சியாளர் ஆவார். இவர் 1304 முதல் 1316 வரை ஈரானின் தப்ரீசு நகரத்தில் இருந்து ஆட்சி புரிந்தார். "ஒல்ஜீட்" என்கிற இவரது பெயருக்கு "தெய்வ அருள் பெற்ற" என்று மங்கோலிய மொழியில் பொருள்.

## வாழ்க்கை
இவரின் தந்தை பெயர் அர்குன். இவரின் தாயார் கெரயிடு இனத்தைச் சேர்ந்த கிறித்தவரான உருக் கதுன் ஆவார். இவர் 24 மார்ச் 1282 அன்று குராசான் பகுதியை இவரின் தந்தை நிர்வகித்த போது பிறந்தார். இவரது பிறப்பின் போது இவருக்குக் கர்-பண்டா (கோவேறு கழுதை ஓட்டுநர்) என்ற பெயர் கொடுக்கப்பட்டது. இவர் பௌத்தராக வளர்க்கப்பட்டார். 1291ஆம் ஆண்டு, பிறகு ஞானஸ்நானம் பெற்றார். திருத்தந்தை நான்காம் நிக்கோலசைக் குறிக்கும் பொருட்டு இவருக்கு நிகோல்யா என்ற பெயர் வைக்கப்பட்டது. எனினும் *தரீக்-இ உல்ஜய்டு* (ஒல்ஜைடுவின் வரலாறு) என்ற நூலின்படி, ஒல்ஜைடுவுக்கு முதலில் "ஒல்ஜை புகா" என்றும், பிறகு "தெமூதர்" என்றும், கடைசியாக "கர்பண்டா" என்றும் அழைக்கப்பட்டார். அதே நூலில் இவர் பிறந்தபோது மழைபெய்தது என்று குறிப்பிடப்பட்டுள்ளது. மகிழ்ச்சியடைந்த மங்கோலியர்கள் இவரை மங்கோலியப் பெயரான ஒல்ஜைடு என்று பெயரில் அழைத்தனர். இதன் பொருள் மங்கலகரமான என்பதாகும். பிற்காலத்தில் இவர் தன் சகோதரர் கசனுடன் இணைந்து சன்னி இசுலாமுக்கு மதம் மாறினார். இவரது சகோதரரைப் போலவே இவரும் தன் முதல் பாதிப் பெயரை இசுலாமியப் பெயரான *முகமதுவிற்கு* மாற்றினார்.

பய்டுவிற்கு எதிரான கசனின் சண்டையில் இவர் பங்கெடுத்தார். இவரது சகோதரர் கசன் அரியணை ஏறிய பிறகு இவர் குராசானின் நிர்வாகியாக நியமிக்கப்பட்டார். 1299ஆம் ஆண்டிலிருந்தே கசனுக்கு அடுத்த ஆட்சியாளர் என்று அறிவிக்கப்பட்டிருந்தாலும், கசனின் இறப்பு பற்றிய செய்தியை அறிந்த பிறகு அரியணைக்குப் போட்டியாளர்கள் என்று கருதப்பட்டவர்களை ஒழித்துக்கட்ட இவர் முயற்சி செய்தார். அத்தகைய செயலில் இவர் செய்த முதல் நடவடிக்கையானது கய்கடுவின் மகனான இளவரசன் அலபிரங்கைக் கொன்றது ஆகும். அலபிரங் 30 மே 1304ஆம் ஆண்டு ஒல்ஜைடுவின் தூதன் ஒருவனால் கொல்லப்பட்டார். மற்றொரு சக்திவாய்ந்த அமீரான கோர்க்குதாக்கும் இதேபோலவே பிடிக்கப்பட்டு மரண தண்டனைக்கு உட்படுத்தப்பட்டார்.

## குறிப்புகள்

## மேற்கோள்கள்

பகுப்பு:1316 இறப்புகள்
பகுப்பு:ஈல்கான் பேரரசர்கள்
ச. சந்திரன்

**ச. சந்திரன்** (*S. Chandran*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். திருத்தணியினைச் சார்ந்த இவர் சென்னைப் பல்கலைக்கழகத்தில் இளங்கலைப் பட்டத்தினையும் பெங்களூரில் உள்ள விவேகானந்த சட்டக் கல்லூரியில் இளநிலைச் சட்டம் பட்டத்தினைப் பெற்றுள்ளார். இவர் 2021-ல் நடைபெற்ற தமிழ்நாடு சட்டப் பேரவைத் தேர்தலில்திராவிட முன்னேற்றக் கழக வேட்பாளராகத் திருத்தணி சட்டமன்றத் தொகுதியிலிருந்து தேர்ந்தெடுக்கப்பட்டார். .

## மேற்கோள்கள்

பகுப்பு:திருவள்ளூர் மாவட்ட மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
அ. ப. ஜெயசங்கரன்

**அ. ப. ஜெயசங்கரன்** (*A. P. Jayasankaran*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் சேலம் மாவட்டம் ஆத்தூரைச் சார்ந்தவர். பொறியியலில் பட்டயப்படிப்பினை முடித்த இவர், 2021ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராக ஆத்தூர் சட்டமன்றத் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

## போட்டியிட்ட தேர்தல்

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:சேலம் மாவட்ட மக்கள்
சு. சதாசிவம்

**சு. சதாசிவம்** (*S. Sadhasivam*) என்பவர் இந்திய அரசியல்வாதி ஆவார். இவர் தமிழ்நாட்டின் சட்டமன்ற உறுப்பினராக உள்ளார். சேலம் மாவட்டம் மேட்டூரைச் சார்ந்த இவர், சிதம்பரம் அண்ணாமலைப் பல்கலைக்கழகத்தில் முதுகலைப் பட்டம் பெற்றுள்ளார். இவர் 2021-ல் நடைபெற்ற தமிழ்நாடு சட்டமன்றத் தேர்தலில்பாட்டாளி மக்கள் கட்சி வேட்பாளராக மேட்டூர் தொகுதியில் போட்டியிட்டுத் தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.

## போட்டியிட்ட தேர்தல்

## மேற்கோள்கள்

பகுப்பு:பாட்டாளி மக்கள் கட்சி அரசியல்வாதிகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:சேலம் மாவட்ட மக்கள்
தமிழக இடைத்தேர்தல்கள், 1952-1995

**தமிழ்நாடு இடைத்தேர்தல், 1952-1995** (*1952–1995 Tamil Nadu by-elections*) என்பது 1952 முதல் 1995 வரை வெவ்வேறு காலகட்டங்களில் தமிழ்நாட்டில் நடைபெற்ற இடைத்தேர்தல்களின் பட்டியல் ஆகும்.

### 1993
பழனி நாடாளுமன்ற உறுப்பினர் சேனாபதியின் மறைவால் இடைத்தேர்தல் நடந்தது.

### 1985
திருச்செந்தூர் நாடாளுமன்ற உறுப்பினர் கே. டி. கோசல்ராம் மறைந்ததால் இடைத்தேர்தல் நடந்தது.

### 1982
பெரியகுளம் மக்களவை இடைத்தேர்தல் சி. என். நடராஜன் மறைந்ததால் நடந்தது.

 
 
 

### 1979
நாகப்பட்டினம் மக்களவைத் தொகுதி இடைத்தேர்தல் சித்தமல்லி கோவிந்தன் முருகையன் மறைவால் நடந்தது. தஞ்சாவூர் சட்டமன்ற இடைத்தேர்தலும் இந்த ஆண்டில் நடைபெற்றது.

 
 
 

 
 
 

* குறிப்பு: எஸ். சிங்ரவடிவேல் காங்கிரசுடன் (இந்திரா பிரிவு) வேட்பாளராகப் போட்டியிட்டார்.

### 1973
திண்டுக்கல் நாடாளுமன்ற தொகுதியின் இடைத்தேர்தல் எம். ராஜாங்கம் மறைந்ததால் நடந்தது.

## மேற்கோள்கள்

பகுப்பு:தமிழ்நாட்டில் தேர்தல்கள்
அவதார்: தி வே ஆப் வாட்டர்

**அவதார்: தி வே ஆப் வாட்டர்** (*Avatar: The Way of Water*) என்பது 2022 ஆம் ஆண்டு ஜேம்ஸ் கேமரூன் இயக்கத்தில் வெளிவந்த அமெரிக்க நாட்டு காவிய அறிபுனைத் திரைப்படம் ஆகும். இது 2009 ஆம் ஆண்டு வெளியான அவதார் என்ற படத்தின் தொடர்சியாக லைட்ஸ்டார்ம் என்டர்டெயின்மென்ட் மற்றும் டி.எஸ்.ஜி என்டர்டெயின்மென்ட் ஆகிய நிறுவனங்கள் இணைந்து தயாரிக்க, 20ஆம் சென்சுரி பாக்ஸ் நிறுவனம் மூலம் விநியோகம் செய்யப்படுகிறது.

இந்தத் திரைப்படம் ஜேம்ஸ் கேமரூன் இணைந்து ஜான் இலாண்டாவ் என்பவரும் தயாரிக்க, ஜேம்ஸ் கேமரூன் மற்றும் ஜோஷ் பீரீட்மேன் ஆகியோரின் திரைக்கதையில், சாம் வோர்த்திங்டன், ஜோ சல்டனா, சிகர்னி வேவர், இசுடீபன் லாங், கிளிப் கர்டிசு, சிசிஎச் பவுண்டர், எடி பால்கோ, ஜெமைன் கிளமென்ட் மற்றும் கேட் வின்ஸ்லெட் போன்ற பலர் நடிப்பில் உருவாக்கப்பட்டுள்ளது.

இயக்குநர் மற்றும் தயாரிப்பாளரான கேமரூன் என்பவர் அவதார் படம் வெற்றியடைந்தால் அதன் தொடர்ச்சிகளை உருவாக்க விரும்புவதாக 2006 இல் கூறியிருந்தார். முதல் படத்தின் பரவலான வெற்றியைத் தொடர்ந்து 2010 இல் முதல் இரண்டு தொடர்ச்சிகளை அறிவித்தார், அதைத் தொடர்ந்து 2014 ஆம் ஆண்டில் இதன் தொடர்ச்சியை வெளியிடும் நோக்கத்தில் இருந்தார். இருப்பினும், நீருக்கடியில் காட்சிகளைப் படம்பிடிப்பதற்காக புதிய தொழில்நுட்பத்தை உருவாக்க வேண்டியதன் அவசியம் இருப்பதனால், இதற்கு முன்பு செய்யப்படாத ஒரு சாதனை, படக்குழுவினர் அதிக நேரம் வேலை செய்வதற்கு குறிப்பிடத்தக்க தாமதத்திற்கு வழிவகுத்தது. இப்படத்திற்கான முதற்கட்ட படப்பிடிப்பு ஆகஸ்ட் 15, 2017 அன்று கலிபோர்னியாவின் மன்ஹாட்டன் கடற்கரையில் தொடங்கியது, அதைத் தொடர்ந்து செப்டம்பர் 25, 2017 அன்று நியூசிலாந்தில் அவதார் 3 உடன் ஒரே நேரத்தில் முதன்மை புகைப்படம் எடுக்கப்பட்டது. இருப்பினும் கோவிட்-19 பெருந்தொற்று நோய் காரணமாக தயாரிப்பு தடைபட்ட போதிலும், படப்பிடிப்பு மூன்று ஆண்டுகளுக்குப் பிறகு, செப்டம்பர் 2020 இன் இறுதியில் முடிவடைந்தது.

இப் படத்தின் திரையரங்கு வெளியீடு மீண்டும் மீண்டும் தாமதத்திற்கு உட்பட்டது, சமீபத்தியது ஜூலை 23, 2020 அன்று நிகழும் என அறிவிக்கப்பட்டு, இது தற்போது திசம்பர் 16, 2022 அன்று வெளியிட திட்டமிடப்பட்டுள்ளது, பின்வரும் மூன்று தொடர்ச்சிகள் முறையே டிசம்பர் 20, 2024, திசம்பர் 18, 2026 மற்றும் திசம்பர் 22, 2028 ஆகிய தேதிகளில் வெளியிடப்படும் என்று அறிவிக்கப்பட்டது.

## மேற்கோள்கள்

## வெளி இணைப்புகள்
* 
* 

பகுப்பு:2022 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:காவியத் திரைப்படங்கள்
பகுப்பு:அமெரிக்க அறிவியல் புனைகதை போர் திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:திரைப்படத்துறையில் கோவிட்-19 தொற்றுநோயின் தாக்கம்
பகுப்பு:ஐமேக்ஸ் திரைப்படங்கள்
பகுப்பு:தொடர் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
இந்தியக் குடியரசுத் தலைவர் தேர்தலின் பட்டியல்

**இந்தியக் குடியரசுத் தலைவர் தேர்தலின் பட்டியல்** (*List of Indian presidential elections*) என்பது இந்தியாவில் நடைபெற்ற குடியரசுத் தேர்தல் முடிவுகளின் தொகுப்பாகும். இந்தியக் குடியரசுத் தலைவர் தேர்தல் என்பது ஒரு மறைமுகத் தேர்தலாகும். இத்தேர்தலில் நாடாளுமன்றத்தின் இரு அவைகளிலும் தேர்ந்தெடுக்கப்பட்ட உறுப்பினர்கள், அனைத்து மாநிலங்களின் மாநில சட்டப் பேரவைகளின் (மாநிலச் சட்டப் பேரவை) தேர்ந்தெடுக்கப்பட்ட உறுப்பினர்கள் மற்றும் தேர்ந்தெடுக்கப்பட்ட உறுப்பினர்களைக் கொண்ட வாக்காளர்கள் வாக்களிப்பர். சட்டமன்றங்களைக் கொண்ட ஒன்றிய பிரதேசங்களின் சட்டமன்றக் கூட்டங்கள், அதாவது, தில்லி, ஜம்மு காஷ்மீர் மற்றும் புதுச்சேரி. மக்களவை உறுப்பினர்களால் மட்டும் மறைமுகமாக (மக்களால் நேரடியாகத் தேர்ந்தெடுக்கப்படாமல்) தேர்ந்தெடுக்கப்படும் பிரதமரைக் காட்டிலும் குடியரசுத் தலைவரின் தேர்தல் செயல்முறை மிகவும் விரிவான செயலாகும். அரசியலமைப்பு மேலாதிக்கத்துடன் அரசியலமைப்பு குடியரசில் அரசியலமைப்பையும் சட்டத்தின் ஆட்சியையும் பாதுகாக்கக் கடமைகள் கொண்ட அரசியலமைப்பு தலைவராகக் குடியரசுத் தலைவர் இருப்பதால், மக்களவை, மாநிலங்களவை மற்றும் மாநில சட்டமன்ற உறுப்பினர்களால் ரகசியமான முறையில் குடியரசுத் தலைவர் வாக்குச்சீட்டு நடைமுறை மூலம் தேர்ந்தெடுக்கப்படுகிறார்.

## தேர்தல் முடிவுகள்

## மேற்கோள்கள்

## வெளி இணைப்புகள்

* குடியரசுத் தலைவர் தேர்தல்கள்
* இந்தியக் குடியரசுத் தலைவர்
* இந்தியாவின் முன்னாள் குடியரசுத் தலைவர்கள்

பகுப்பு:இந்தியத் தேர்தல்கள்
பகுப்பு:இந்தியக் குடியரசுத் தலைவர் தேர்தல்கள்